જો સમાજના બહોળા વર્ગની સુખાકારી માટે કરવેરાની આવક વધારવી અનિવાર્ય હોય અને એ રાષ્ટ્રના હિતમાં હોય તો પણ એ યાદ રહે કે આ પ્રકારે કરવામાં આવતી કરવેરાની અનુચિત, અન્યાયી અને ગેરકાયદે વસૂલાત રાષ્ટ્રના હિતની વિરુદ્ધ છે. અસામાજિક તkવો દ્વારા ધાકધમકીથી નાણાં પડાવવાની પ્રવૃત્તિ અને કરવેરા-અધિકારીઓની આ કાર્યવાહી વચ્ચે કોઈ ફરક છે ખરો? કદાચ કરવેરા-અધિકારીઓની વસૂલાતની કાર્યવાહી વધુ ગંભીર છે, કારણ કે એ કાયદાથી અસ્તિત્વમાં આવેલા અધિકારીઓ દ્વારા અને કાયદાના નામે કરવામાં આવી રહી છે. શું નાણામંત્રાલય એમ માને છે કે કરદાતાનાં બૅન્ક-અકાઉન્ટ કે માલ-મિલકત જપ્ત કરવાથી સરકારની તિજોરી ઊભરાઈ જશે?